CELEX: 32017R0778
Language: fi
Date: 2017-05-04 00:00:00
Title: Komission täytäntöönpanoasetus (EU) 2017/778, annettu 4 päivänä toukokuuta 2017, tiettyihin ISIL- (Daesh-) ja al-Qaida-järjestöjä lähellä oleviin henkilöihin ja yhteisöihin kohdistuvista erityisistä rajoittavista toimenpiteistä annetun neuvoston asetuksen (EY) N:o 881/2002 muuttamisesta 267. kerran

5.5.2017   
            
            
               FI
            
            
               Euroopan unionin virallinen lehti
            
            
               L 116/26
            
         KOMISSION TÄYTÄNTÖÖNPANOASETUS (EU) 2017/778,
   annettu 4 päivänä toukokuuta 2017,
   tiettyihin ISIL- (Daesh-) ja al-Qaida-järjestöjä lähellä oleviin henkilöihin ja yhteisöihin kohdistuvista erityisistä rajoittavista toimenpiteistä annetun neuvoston asetuksen (EY) N:o 881/2002 muuttamisesta 267. kerran
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tiettyihin ISIL- (Daesh-) ja al-Qaida-järjestöjä lähellä oleviin henkilöihin ja yhteisöihin kohdistuvista erityisistä rajoittavista toimenpiteistä 27 päivänä toukokuuta 2002 annetun neuvoston asetuksen (EY) N:o 881/2002 (1) ja erityisesti sen 7 artiklan 1 kohdan a alakohdan ja 7 a artiklan 5 kohdan,
   sekä katsoo seuraavaa:
   
               (1)
            
            
               Asetuksen (EY) N:o 881/2002 liitteessä I on luettelo henkilöistä, ryhmistä ja yhteisöistä, joita asetuksessa tarkoitettu varojen ja taloudellisten resurssien jäädyttäminen koskee.
            
         
               (2)
            
            
               Yhdistyneiden kansakuntien turvallisuusneuvoston pakotekomitea päätti 28 päivänä huhtikuuta ja 1 päivänä toukokuuta 2017 poistaa kolme luonnollista henkilöä niiden henkilöiden, ryhmien ja yhteisöjen luettelosta, joita varojen ja muiden taloudellisten resurssien jäädyttäminen koskee. Sen vuoksi asetuksen (EY) N:o 881/2002 liitettä I olisi muutettava,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 881/2002 liite I tämän asetuksen liitteen mukaisesti.
   2 artikla
   Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 4 päivänä toukokuuta 2017.
      
         
            Komission puolesta,
         
         
            puheenjohtajan nimissä
         
         
            Ulkopolitiikan välineiden hallinnon päällikkö
         
      
   
   
      (1)  EUVL L 139, 29.5.2002, s. 9.
   
      LIITE
      Poistetaan asetuksen (EY) N:o 881/2002 liitteestä I seuraavat kohdat:
      
                   
               
               
                  
                     ”Fritz Martin Gelowicz (alias a) Robert Konars, b) Markus Gebert, c) Malik, d) Benzl, e) Bentley). Osoite: Böfinger Weg 20, 89075 Ulm, Saksa (aiempi osoite). Syntymäaika: a) 1.9.1979, b) 10.4.1979. Syntymäpaikka: a) München, Saksa; b) Liège, Belgia. Saksan kansalainen. Passin nro 7020069907 (Ulmissa, Saksassa myönnetty Saksan passi, jonka voimassaolo päättyi 11. toukokuuta 2011). Henkilötunnus: 7020783883 (Ulmissa, Saksassa myönnetty Saksan liittotasavallan henkilötodistus, jonka voimassaolo päättyi 10.6.2008). Lisätietoja: a) yhteyksiä Islamic Jihad Union -ryhmään (toiselta nimeltään Islamic Jihad Group); b) yhteyksiä Daniel Martin Schneideriin ja Adem Yilmaziin; c) vangittuna Saksassa (tilanne kesäkuussa 2010). 2 a artiklan 4 kohdan b alakohdassa tarkoitettu nimeämispäivä: 27.10.2008.”
                  
               
            
                   
               
               
                  
                     ”Ata Abdoulaziz Rashid (alias a) Ata Abdoul Aziz Barzingy, b) Abdoulaziz Ata Rashid). Syntymäaika: 1.12.1973. Syntymäpaikka: Sulaimaniya, Irak. Irakin kansalainen. Osoite: Saksa. Säännöstelykortti nro 6110922. Lisätietoja: äidin nimi: Khadija Majid Mohammed. 2 a artiklan 4 kohdan b alakohdassa tarkoitettu nimeämispäivä: 6.12.2005.”
                  
               
            
                   
               
               
                  
                     ”Dieman Abdulkadir Izzat (alias Deiman Alhasenben Ali Aljabbari). Osoite: Baijeri, Saksa. Syntynyt 4.7.1965 Kirkukissa, Irakissa. Irakin kansalainen. Passin nro: saksalainen matkustusasiakirja (”Reiseausweis”) A 0141062 (peruutettu syyskuussa 2012). 2 a artiklan 4 kohdan b alakohdassa tarkoitettu nimeämispäivä: 6.12.2005.”